Nahum (Šarić)/Glava 1.
1 Presuda nad Ninivom. Knjiga proročanstva Nahuma iz Elkoša. 

2 Revnitelj Bog jest Gospod, osvetnik, Gospod je osvetnik, pun jarosti. Gospod se osvećuje protivnicima svojim. On se srdi na neprijatelje svoje. 

3 Gospod je dugotrpan, bogat strpljivošću, ali ne pušta doista ništa nekažnjeno. Put Gospodnji ide kroz buru vihor; oblaci su prah nogama njegovim, 

4 On zaprijeti moru i isuši ga. On učini da presuše sve rijeke. Venu Bašan i Karmel. Cvijet libanonski vene. 

5 Pred njim se potresu gore, humovi se rastapaju. Zemlja se pred njim ugiblje, čitav svijet i svi stanovnici njegovi. 

6 Tko so održi pred jarošću njegovom? Tko odoli žestini gnjeva njegova? Jarost se njegova izlijeva kao oganj. Hridine se raspadaju pred njim. 

7 Dobar je Gospod, zaštita u dan tjeskobe. Poznaje one, koji se skrivaju kod njega. 

8 Ali poplavom, što došumi, uništava mjesto njezino i goni neprijatelje svoje u mrak. 

9 Što smišljate proti Gospodu? On dovodi kraj, dvaput se ne podiže tjeskoba. 

10 Jer kao trnje spleteni, pijani od vesele pijanke, bivaju sasvim prožderani kao suha pljeva. 

11 Iz tebe je, Ninivo, izašao, koji je smišljao zlo proti Gospodu, koji je snovao opačine. 

12 Ovako veli Gospod: "Neka su jaki i mnogobrojni: ipak će biti otkošeni i proći će! Ako sam te i ponizio, Juda, neću to više činiti. 

13 Sada trgam jaram, što je na tebi, i trgam okove tvoje." 

14 Ali je za tebe Gospod zapovjedio: "Neka se nikada ne spomene ime troje! Iz kuće boga tvojega istrebljujem lik liven i rezan. Spremam ti grob; jer ti si proklet! 

15 Gle, na gorama noge glasnika radosti koji oglašuje mir! Svetkuj sada, Judo, svetkovine svoje! Ispunjaj zavjete svoje, jer zlikovac neće više prolaziti po tebi. Sasvim je uništen. 

Nahum (Šarić)